李芳

李芳係中華人民共和國嘅前女網球手，喺中國湖南出世。1990年轉打職業賽，2001年退休。佢係第一個打入女單網球世界排名前50嘅中國人，可以話係第一代揚名嘅女網球選手；佢亦都影響到下一輩要決心打網球，例如「中國金花」之一彭帥。

球員生涯
右手揸拍嘅球員。
佢嘅老公做過佢嘅教練。
1995年膝頭哥受過傷，2月到9月都無打過比賽。
1998年亞洲運動會喺曼谷舉行。李芳為咗為國效力，放棄咗一啲可以揾到錢嘅職業賽，回國專心備戰。嗰屆亞運會佢參加晒四個參加得嘅網球項目，最後每個項目都攞到獎牌。佢一共攞到女子雙打金牌、女子團體銀牌、女子單打同埋混合雙打銅牌。

威水史
 單打最高排名：36
 雙打最高排名：49
 網球大滿貫最叻：
澳洲網球公開賽：第三圈 
法國網球公開賽：第二圈 
溫布頓網球公開賽：第二圈 
美國網球公開賽：第二圈

攷

拎
Players | WTA Tennis English
 ITF Tennis - Pro Circuit - Player Profile - LI, Fang (CHN)
 Fed Cup - Player profile - Fang LI (CHN)

湖南人
芳
中國網球手